إينوا لمورية

إينوا لمورية (ب اللاتينية Eunoë Maura) كانت لمرا ديال بوݣود لماليك لأمازيغي ديال الطرف لغربي د مملكة موريطانية.Emmanuel Kwaku Akyeampong, Henry Louis Gates, Mr. Steven J. Niven; Dictionary of African Biography, Volume 1–6 – page: 471 سميتها شي مرات كاتّكتب إيوريس (Euries)، إيورييس (Euryes)، ولّا إيونوا (Eunoa).

 حياتها 

 لأصل ديالها 
كيتّعتاقد بلي إينوا من أصول أمازيغية، ولايني السمية ديالها يونانية،Duane W Roller; The World of Juba II and Kleopatra Selene: Royal Scholarship on Rome's African Frontier – page: 57 داكشي علاش كاينة فرضية بلي كبرات ف ليونان، ولّا عندها أصل يوناني. ف لغالب كانت عندها مكانة جتيماعية عالية حيت التوارخي سويطونيوس كيدكرها ف النفس السياق معا كليوپاطرا.Duane W Roller; The World of Juba II and Kleopatra Selene: Royal Scholarship on Rome's African Frontier – page: 58

 الجواج 
ف شي تاريخ مامحددش، تجوجات إينوا ب لماليك بوݣود. هاد اللخر مشى موراها ف رحلة ستيكشافية ف لمناطق لإستوائية د إفريقيا، و فاش رجع جاب ل مراتو هدية على شكل نبتات عملاقة.

كيتّعتاقد بلي إينوا كانت عشيقة ديال يوليوس قيصر. و تقدر تكون خدات لبلاصة ديال كليوپاطرا ملي قيصر جا ل شمال إفريقيا قبل معراكة طاپسوس ف 6 أبريل 46 قبل لميلاد. هيّ و كليوپاطرا كانو من بين بزاف د لماليكات لي يوليوس قيصر حاول يتودد ليهم.Cleopatra and Rome, Diana E.E. Kleiner, Harvard University Press, 2005, p. 96. تقدر تكون تلاقات لمرة اللولة معا قيصر ف هيسپانيا (سپانيا دابا)، لي كانت فيها ف حملة عسكارية معا راجلها بوݣود. وخا هاد لعلاقة لغرامية كانت مدة قصيرة، هيّ و راجلها ستافدو بزاف من هدايا عطاهم ليهم قيصر،The Women Who Influenced The Lives of Cicero, Caesar, and Vergil, Leila Celestia Walker, Master of Arts Thesis, University of South Carolina, 1935, Chapter II. لي غادر شمال إفريقيا ف يونيو 46 قبل لميلاد، 5 شهور و نص مورما جا.Caesar: Life of a Colossus, Adrian Goldsworthy, Chapter XXI, p. 468.

 تمتيلات تقافية 
ف لأداب لفرانساوي ديال لقرون لوسطانية، سيرتو ف كتاب Les Faits des Romains (لإنجازات ديال الرومان)، تبالغ ف التفاصيل ديال لعلاقة لغرامية مابين إينوا و قيصر. لكاتبة جانيط بير ݣالت بلي ف هاد لكتاب "قيصر كيولي فارس ديال لقرون لوسطانية"، و بلي لكاتب ديال النص ركّز على القوة و لهيمنة الجنسية ديال قيصر على لماليكة إينوا، كتر من لقوة السياسية ديالو موقابيل راجلها بوݣود.Beer, Jeanette; A Medieval Caesar – page: XVI التيكست ديال لكتاب كيوصف إينوا بلي كانت "أجمل مرا ف لممالك الربعة، وخا كانت مورية". هادشي على حساب بير كيبيّن كيفاش الجمهور ف ؤروپا داك لوقت ماكانتش كيتصور كيفاش قيصر يقدر يكون معا عشيقة خايبة، و ف نفس كيفاش لمور (الناس د غرب شمال إفريقيا) كانو كيمتّلو أخيب ما كاين ب نّسبة ليهم.Beer, Jeanette; A Medieval Caesar – page: 162

إينوا بانت ف عدد ديال الروايات على قيصر، و ف سلسلات ديال قيصاص ف مجلة كورنهيل.William Makepeace Thackeray. Smith, Elder and Company, 1932; The Cornhill Magazine: Volume 73; Volume 146 – 186 ف هاد لأعمال، كاتبان إينوا واحد لمرا لي كاتحاول تخصر لعلاقة مابين يوليوس قيصر و كليوپاطرا، بحال ف رواية The Memoirs of Cleopatra.Margaret George; The Memoirs of Cleopatra – page: 210 ف رواية The Song of the Nile كاتلعب دور كا شخصية لي كاتجبد لإهتمام ديال بنت كليوپاطرا، سيلين، لي ولّات تا هيّ ماليكة ديال مملكة موريطانية معا راجلها يوبا.

لفنان و لعالم لموسوعي الطالياني جاكوپو سطرادا رسم إينوا ف رسمة نوميسماتية (على شكل شقفة د لفلوس) ف لقرن 16. ولايني ماكاين تا شي دليل أركيولوجي بلي كانو شي فلوس تسكّو ب سميتها ولّا ب تصويرتها.

 مصادر 

تصنيف:عيالات د لقرن 1 قبل لميلاد
تصنيف:أمازيغ د لقرن 1 قبل لميلاد
تصنيف:ملوك د موريطانية